OpenLLM-France/wikimedia huggingface dataset:
# Corr na Móna

Corr na Móna (ingelesez Cornamona) Irlandako Galwayko konderriaren mendebaldean dagoen Connemara eskualdeko iparraldean kokatutako udalerri bat da. Corrib aintziraren iparraldeko ertzean dago, Gaeltacht eremuan, hots, irlandera hiztunen eremuan. 2006ko erroldaren arabera 842 biztanle zituen.
Mendebaldean An Mám/Maum udalerria du, ekialdean berriz An Fhairche/Clonbur eta Cong udalerriak.
Jaymes Joycen Herrialdea eta Aintziren Barrutia izeneko eskualdeen artean kokatua dago. Leku honek izokin eta amurrain arrantzaleen artean ospe handia du, gainera bertan paisaia ikusgarriez gotzatzeko aukera ere badago. Bertan, Gairmscoil Fhecicin Naofa, Corr na Móna izeneko ikastetxea dago.

## Herritar ezagunak

* Éamon Ó Cuív (1950-), politikaria. Jaiotzez dublindarra, baina gaur egun udalerri honetako biztanlea.

## Iruditegia

* Keane's Bar taberna.
* Corrib aintzira.
* Txalupak.
* Bidea.

## Kanpo estekak

* Datuak: Q2147088
* Multimedia: Cornamona / Q2147088
# Indreabhán

Indreabhán (ingelesez Inverin edo Invarean) Irlandako mendebaldeko dagoen Galwayko konderrian dagoen kostaldeko udalerri bat da. Connemara eskualdean dago, An Spidéal eta Casla udalerrien artean. R336 errepideak Galway hiriarekin lotzen du. Gaeltacht eremuan kokatzen da.
Berez, Indreabhán udalerrian irlanderaz oraindik An Spidéal udalerrian baino gehiago mintzatzen da. Udalerri honetan udaldean irlanderazko ikastaroak izan ohi dira, Coláiste Lurgan eta Coláiste Uí Chadhain ikastetxeetan.
Udalerri honetan aireportu txiki bat ere badago, Connemara airepotua, bertan Aran Uharteetara joateko hegaldiak atera ohi direlarik.

## Herritar ezagunak

* Padraic O Neachtain, (1972-), telebista aurkezlea eta kazetaria.
* Sinéad Ní Neachtain, (1977-), argitaratzailea.
* Aoife Ní Thuairisg, TG4 telebista kateko aurkezlea.

## Kanpo estekak

* Datuak: Q915185
* Multimedia: Inverin / Q915185
# Maam Cross

Maam Cross (irlanderaz An Teach Dóite, euskaraz ""Etxe Kiskalia" edo "Etxe Errea" esan nahi du) Irlandako mendebaldeko Galwayko konderrian dagoen Connemara eskualdeko bidegurutze bat da.
Maam Cross bidegurutzea Connemara eskualdearen erdi-erdian dago, eskualde honetan ohikoa den aintzira, mendi, zohikatztegi eta paisaia basti eta ederrez inguratua. Gaur egun bidegurutze honetan Peacockes hotela eta The Quiet Man filman ikus daitekeen baserriaren eredu bat ikusgai dago (filma hau 1952an inguru honetan filmatu zen). Gainera bertan ganadu azoka burutu ohi da.
Eskualde honetako atsotitz baten arabera, Connemarako lau zirrizkuak topatzen diren lekua omen da ("where the four quarters of Connemara meet").

## Iruditegia

* Maumwee mendia, Maam Crossetik ikusita.

## Kanpo estekak

* Maam Crosseko ganadu azoka (Ingelesez)
* Datuak: Q2045102
* Multimedia: Maam Cross / Q2045102
# Maigh Cuilinn

Maigh Cuilinn (ingelesez Moycullen) Irlandako Galwayko konderrian dagoen udalerri bat da. 2006ko erroldaren arabera 1.237 biztanle zituen.
Corrib aintziratik hurbil eta Connemara eskualdean dago, Oughterard udalerritik Clifden udalerrira doan N59 errepidean. Gaeltacht eremuan dago, bertako biztanleek orandik irlandera mintzatzen jarraitzen dutelarik. Gaur egun Maigh Cuilinn udalerria nahiko udalerri oparoa da eta jada Galway hiriko nolabaiteko auzune berria ere bilakatu da, herritar gehienak hiri horretan lan egiten dutelarik. Biztanleriaren %21a irlanderaz mintzatu ohi da.

## Kanpo estekak

* Maigh Cuilinngo webgunea (Ingelesez)
* Datuak: Q2668865
* Multimedia: Moycullen / Q2668865
# Na Forbacha

Na Forbacha (ingelesez Furbo edo Futbogh) Irlandako mendebaldeko Galwayko konderrian dagoen kostaldeko herri bat da. 2006ko erroldaren arabera 800 biztanle zituen. Bearna eta An Spidéal udalerrien artean kokatua dago, Galway badiaren ertzean eta Gaeltacht eremuan, hortaz irlandera hiztunen eremuan.
Azkeneko datuen arabera, bertako biztanleriaren %39ak egunero irlanderaz mintzatu ohi zen. Herri honetan Údarás na Gaeltachta erakundearen egoitza bat ere badago. Berez, Galway hiritik mendebalderuntz irten eta Connemara eskualdera bidean An Spidéal udalerrira iritsi artera irlandera gehienen mintzatzen den herri edo kokalekua da.
Zoritzarrez Galway hiritik duen hurbiltasunaren ondorioz (12 kilometro) bertako lursailen salneurriak ere igo egin dira, honek ingeles hiztunen etorrera eta irlandera hiztunen beherakadaren arriskua dakarrenez, udalerriko etxebizitzen %80a irlandera hiztunek erosteko gordeak daude.

## Auzoak

* Cnocán an Bhodaigh
* An Straidhp
* An tSaoirsin
* Baile na hAbhann
* Na Poillíní
* Doire Uachtair
* Aill an Phréacháin
* An Coisméig Mór
* Na Forbacha Garbha
* Seanadh Fhréachóg
* Cnoc na Gréine

## Iruditegia

* Na Forbacha herriko hondartza.

## Kanpo estekak

* Na Forbacha herriari buruzko argibidea (Ingelesez)
* Datuak: Q2012973
* Multimedia: Furbo, County Galway / Q2012973
# Oughterard

Oughterard (irlanderaz Uachtar Ard) Irlandako mendebaldeko Galway konderrian dagoen Connemara eskualdeko udalerri bat da. Corrib aintziraren mendebaldeko ertzean kokatua dago, N59 errepidea hartuz Galway hiritik 26 kilometro ipar-mendebaldera. 2006ko erroldaren arabera 3.862 biztanle zituen.

## Ondarea

* Aughnanure gaztelua

## Iruditegia

* Zubia.
* Kenny's taberna.
* Aughnanure gaztelua.

## Kanpo lotura

* Oughterard udalerriko turismo bulegoa (Ingelesez)

## Kanpo estekak

* Datuak: Q1973811
* Multimedia: Oughterard / Q1973811
# Renvyle

Renvyle edo Rinvyle, irlanderaz Rinn Mhaoile, Irlandako mendebaldeko kostaldean dagoen penintsula eta administrazio barruti bat da, Connemara eta Galway konderriaren ipar-mendebaldean, eta Mayo konderriaren mugatik hurbil.
Bertan, Revyle gaztelua dago, Gráinne Ní Mháille buruzagi gaelikoaren gotorlekua zena.
* Datuak: Q23808532
* Multimedia: Renvyle / Q23808532
# Ros an Mhíl

Ros an Mhíl (ingelesz Rossaveal) Irlandako mendebaldean dagoen Galwayko konderrian dagoen kostaldeko udalerri bat da. Connacht probintzian kokatzen da, Connemara eskualdean.
Galwayko Gaeltacht eremuaren bihotz-bihotzean dago, hortaz, bertako biztanleriaren gehiengoa irlandera hiztuna da. Bestalde, Galway hiria eta Aran Uharteen arteko ferryen loturagunea da. Udalerri hau Galway hiriaren erdigunetik 23 kilometrotara dago.

## Kanpo estekak

* Roundstone udalerriko webgunea (Ingelesez)
* Roundstone udalerriko Udako Jaialdia (Ingelesez)
* Datuak: Q2661340
* Multimedia: Rossaveal / Q2661340
# Ros Muc

Ros Muc (ingelesez Rosmuck) Irlandako Galwayko konderria dagoen Connemara eskualdeko udalerria da. Gaeltacht ermuaren barnean kokatzen da. 500 biztanle inguru ditu.
Eremu honetan irlandar historiako pertsonaia esanguratsu asko bizi izan dira, esate baterako, Patrick Pearse (Pádraig Mac Piarais) udako irlanderazko ikastaroetan jardun zuen, Pádraic Ó Conaire idazleak ere eskualde honetan bizi zelarik hainbat kontakizun labur ere idatzi zituen, horien artean M'asal Beag Dubh ("Nere Astotxo Beltza") eta Deoraíocht ("Atzerria") eleberria.

## Iruditegia

* Patrick Pearse bizi izan zen baserria.
* Connemarako ikuspegia Ros Muc udalerritik hurbil.

## Ikus gainera

* Connemara

## Kanpo estekak

* Datuak: Q2062739
* Multimedia: Ros Muc / Q2062739
# Sraith Salach

Sraith Salach (ingelesez Recess) Irlandako Galwayko konderriaren mendebaldean dagoen Connemara eskualdeko udalerri bat da. Gaeltacht eremuan dago, hots, irlandera hiztunen eremuan. Sraith Salach izenak euskaraz "Sahatsen korrontea" esan nahi du.

## Kanpo estekak

* Datuak: Q2091058
* Multimedia: Recess, County Galway / Q2091058
# Roundstone

Roundstone (irlanderaz Cloch na Rón) Irlandako mendebaldean dagoen Galwayko konderrian kokatzen den kostaldeko udalerri bat da. Connacht probintzian kokatzen da, Connemara eskualdean. Bertatik hurbil, iparralderuntz, Clifden udalerria du.
Bere aldamenean Galwayko Gaeltacht edo irlandera hiztunen eremua du, nahiz eta gaur egun Roundstone udalerria bera eremu horretatik kanpo gelditu eta ingeles hiztunen eremuan egon.
Roundstone udalerrian urtero Roundstone Summerfest edo Udako Jaialdia delakoa ospatu ohi da, bertan musika herrikoia, ekitaldi ezberdinak eta mota askotako denborapasak burutu ohi direlarik.
Udalerri honetatik ipar-ekialdera Twelve Bens mendilerroa kokatzen da.

## Iruditegia

* Urtero ospatu ohi den Roundstone Reggata itsasontzien lehiaketara hurbiltzen den ikuslegoa.
* Kalea.
* Eliza.

## Kanpo estekak

* Roundstone udalerriko webgunea (Ingelesez)
* Roundstone udalerriko Udako Jaialdia (Ingelesez)
* Datuak: Q780483
* Multimedia: Roundstone / Q780483
# Glinsk (Galway konderria)

Glinsk (irlanderaz Gleann Uisce, "Uraren Harana" esan nahi du) Irlandako mendebaldeko Galway konderriko mendebaldean dagoen udalerri txiki bat da. Connemara eskualdean dago.

## Ikus gainera

* Glinsce/Glinsk (Galway konderria)

## Kanpo estekak

* Datuak: Q4139841
# Leenaun

Leenaun (irlanderaz An Líonán), batzuetan Leenane ere deitua, Irlandako Errepublikako Galway konderrian dagoen udalerria da. Connemara eskualdearen iparraldeko mugaren barnean eta Killary badia (Irlanda osoko fiordo bakarra) estuaren ertzean kokatzen da.
1990an udalerri honetan Jim Sheridan zuzendariak zuzenduriko eta John B. Keane idazlearen izen berdineko eleberrian oinarritutako The Field filma grabatu zen. Horretaz gain, Martin McDonagh antzerkigilearen The Beauty Queen of Leenane antzezlanaren kokalekua ere bada.

## Iruditegia

* Herrigunea
* Gauez
* Killary badia Leenaun udalerrian
* Killary badia, atzealdean Leenaun
* The Field taberna
* Leenaungo zubia
* Herrigunea
* Landa

## Kanpo estekak

* Leenaunen webgunea
* Leenauni buruzko orrialdea
* Leenaun/Leenane udalerriari buruzko argibideak, argazkiak eta mapa
* Clifden udalerriko Turismo Bulegoa: Clifdengo leku interesgarriak eta jardueren berri ematen du.
* Connemarako Herri Irratia
* Datuak: Q1565315
* Multimedia: Leenaun / Q1565315
# Letterfrack

Letterfrack (irlanderaz Leitir Fraic) Irlandako mendebaldeko Galway konderriko ipar-mendebaldean dagoen udalerri txiki bat da. Connemara eskualdean dago, Barnaderg badia eta Ballinakill badian. Clifden udalerritik 9 kilometro ipar-ekialdera dago.
Herri honetan Connemara Parke Nazionalaren bisitagunea dago. XIX. mendearen erdialdera kuakeroek sortutako herria da.

## Kanpo estekak

* Datuak: Q1821184
* Multimedia: Letterfrack / Q1821184
# Bearna

Bearna (ingelesez Barna) Irlandako mendebaldeko Galway konderrian dagoen udalerri bat da. 2006ko erroldaren arabera 3.024 biztanle zituen.

## Hizkuntza

Berez Bearna udalerria Galwayko konderriko Gaeltacht edo irlandera hiztunen eremua kokatzen da, baina azken deboraldian Galway hiriko jende asko bertara bizitzera joan denez, hiri hartako aldiria bilakatu da, hortaz orain arte udalerriko eguneroko bizitzan nagusi izan den irlandera hizkuntza ingelesaren eraginez alboratzea jasaten hasi da, honela nahiz eta erdigunean oraindik egunerokotasunean irlandera erabilia den, hizkuntza nagusia ingelesa bilakatu da, halere udalerriko mendebaldeko eta iparraldeko auzo eta landa eremuetan oraindik irlandera nagusi da.
Honela bada eta hizkuntz mugimendu eta aldaketa hauen ondorioz, jada Bearna dela Gaeltacht eta Connemara eskualdeko sarbidea edo atari nagusia esan liteke, eta ez orain arte aipatu ohi zen gisara, Galway hiria.

## Auzoak

Azken denboraldi honetan Bearna udalerriko auzoen izenak ere ingelesera itzuliak izan dira, hona hemen haien izenak ingelesez eta jatorrizko irlanderazko izenak parentesi artean dituen zerrenda ikusgai:
* Forramoyle West (Na Foraí Maola Thiar)
* Forramoyle East (Na Foraí Maola Thoir)
* New Village (An Baile Nua)
* Leaclea (An Leac Liath)
* Seapoint (Rinn na Mara)
* Ahaglugger (Ath an Ghlugair)
* Truskey West (Troscaigh Thiar)
* Truskey East (Troscaigh Thoir)
* Freeport (An Chéibh)
* Ballard West (An Baile Ard Thiar)
* Ballard East (An Baile Ard Thoir)
* Lenarevagh (An Léana Riabhach)
* Knockaunnacarragh (An Cnocán Carrach)

## Iruditegia

* An Baile Ard auzoa.
* Portua.
* Eliza.
* Golf zelaia.

## Kanpo estekak

* Bearna golf elkartea (Ingelesez)
* Bearnako parrokia (Ingelesez)
* Datuak: Q2311794
* Multimedia: Bearna / Q2311794
# Sapana Roka Magar

Sapana Roka Magar (2002ko otsailaren 10a) Nepalgo errausketa-labe bateko langilea da, BBCk 2020an eragin handiena izan zuten 100 emakumeen artean aukeratu zuena. Gorputz abandonatuen errausketan parte hartzen du, kalean edo hil-geletan, eta ospitalera eramaten du post mortem azterketak egiteko. Gorpua 35 egun baino gehiagoz erreklamatu gabe badago, erritual hinduen arabera egiten da errausketa.

## Biografia

Nepalgo Myagdi barrutian du jatorria Rokak. 2002ko otsailaren 10ean jaio zen, Nanu Roka Magar du ama eta Jit Prasad Roka Magar aita. 14 urterekin, Butwalera joan zen bizitzera, eta nerabe batekin, gurasoen nahien aurka. Harremana hilabete gutxira eten zen, eta hura etxerik gabe geratu zen.Kaleetan, Aldaketa Sozialerako Ekintza GKEa ezagutu zuen, eta haiekin lanean hasi zen, errausketa eta beste gizarte-ekintza batzuk egiteko.
Etxerik gabeko pertsonen elikaduran ere parte hartu zuen COVID-19ak Katmandun eragindako konfinamenduan.

## Sariak eta aintzatespenak

2020an, BBCk eragin handiena izan zuen 100 emakumeen artean hautatu zuten, ezagutzaren kategorian.

## Ikus, gainera

Eranskina:100 Women (BBC) 2020

## Erreferentziak

* ↑ «Nepal’s Sapana Roka Magar among BBC's 100 inspiring women» My Republica 2020-11-24.
* 1 2 BBC 100 Women 2020: Who is on the list this year?. 2020-11-23. - «१९ वर्षीय सपना बीबीसीको प्रभावशाली एक सय महिलाको सूचीमा» Janata Samachar.
* ↑ «BBC features Nepal's Sapana Roka Magar on this year's 100 Women list» The Himalayan Times 2020-11-24.
* ↑ Social media elated by Nepali in BBC list. .
* ↑ «Nepal’s Sapana Roka Magar, who provides Hindu funeral rites for unclaimed bodies, listed in BBC's 100 Women of 2020» Global Voices 2020-12-05.
* ↑ «बीबीसीको प्रभावशाली महिलाको सूचीमा म्याग्दीकी सपना रोका मगर» Himalaya Television.

## Kanpo estekak

* Datuak: Q102271811
# An Fhairche

An Fhairche (ingelesez Clonbur) Irlandako mendebaldeko Galway konderriko ipar-mendebaldean dagoen udalerria da. Mayo konderriaren mugan eta Corrib aintzira eta Mask aintziraren artean dago, Gaeltacht eremuan.
Eskualde honi Joyce eta Flaherty lurraldea deritzo.
Udalerri honetan Petersburgh etxaldearen hondakinak daude, Lynch familiaren egoitza zena, XVIII. mendean Ameriketako Estatu Batuetako Independentzia Aldarrikapenaren sinatzaileetako bat izan zen John Lynchen arbasoak.

## Ondarea

* Ross Hill abadia
* Ballykine gaztelua
* Coolin aintzira
* Gable mendia

## Kanpo estekak

* Datuak: Q2085894
* Multimedia: Clonbur / Q2085894
# Twelve Bens

Twelve Bens edo Twelve Pins (irlanderaz Na Beanna Beola) Irlandako mendebaldean dagoen Galway konderriko Connemara eskualdeko mendilerro bat da. Kuartzitaz osatutako tontor zorrotz batzuen multzoa da. Connemara eskualdeko Roundstone udalerriaren ipar-ekialdean kokatzen delarik. Mendilerro honetako mendirik garaiena Benbaun mendia da eta 729 metroko garaiera du.

## Mendiak

Twelve Bens edo Twelve Pins mendilerroa osatzen duten mendi garrantzitsuenak honako hauek dira:
* Binn Bhán (Benbaun)
* Binn Chorr (Bencorr)
* Binn Dubh (Bencollaghduff)
* Binn Bhraoin
* Binn Doire Chláir (Derryclare)
* Binn Gabhar (Ben Gower)
* Meacanach
* Binn Fraoigh
* An Chailleach
* Binn Breac (Benbrack)
* Binn Leitrí (Benlettery)
* Binn Glean Uisce (Benglenisky)

## Iruditegia

* Bencorr mendia Lough Inagh aintziratik ikusita.
* Benbaun mendia Lough Inagh aintzirako iparraldetik ikusita.
* Ikuspegia Benbaun mendiko gailurretik ikusita.

## Kanpo estekak

* Twelve Bens mendilerroa Connemareko webgunean (Ingelesez)
* Datuak: Q1093773
* Multimedia: Twelve Bens / Q1093773
# Binn Bhán

Binn Bhán, ingelesez: Benbaun, Irlandako Galway konderriaren mendebaldean dagoen mendi bat da, Connemara eskualdean. 729 metroko garaiera du.
Connemara Parke Nazionalan dago eta Twelve Bens mendikateko gailurrik garaiena da.
* Datuak: Q3776215
* Multimedia: Benbaun / Q3776215
# Binn Chorr

Binn Bhán, ingelesez: Bencorr, Irlandako Galway konderriaren mendebaldean dagoen mendi bat da, Connemara eskualdean. 711 metroko garaiera du.
Connemara Parke Nazionalan dago eta Twelve Bens mendikateko bigarren gailurrik garaiena da, Binn Bhán (709 m.) mendiaren ondoren.
* Datuak: Q4886968
* Multimedia: Bencorr / Q4886968
# Binn Dubh (Twelve Bens)

Binn Dubh, ingelesez: Bencollaghduff, irlanderaz "Gailur Beltza" edo "Atsoen Gailurra", Irlandako Galway konderriaren mendebaldean dagoen mendi bat da, Connemara eskualdean. 696 metroko garaiera du.
Connemara Parke Nazionalan dago eta Twelve Bens mendikateko hirugarren gailurrik garaiena da.
* Datuak: Q21072706
* Multimedia: Bencollaghduff / Q21072706
# Binn Ghuaire

Binn Ghuaire, ingelesez: Diamond Hill, Irlandako Galway konderrian dagoen mendi bat da, Connemara eskualdeko Letterfrack herriaren lursailetan. 442 metroko garaiera du.
Twelve Bens mendilerroaren ipar-mendebaldeko mutirrean dago, Connemara Parke Nazionalaren barnean.
* Datuak: Q3026089
* Multimedia: Diamond Hill (Ireland) / Q3026089
# Ardoileán

Ardoileán edo Ard Oileán, ingelesez: High Island, irlanderaz izenaren itzulpena: "Uharte Garaia", Irlandako Galway konderriaren mendebaldeko kostaldean dagoen uharte bat da, Connemara eskualdearen hegoaldeko kostaldean.
Gaur egun bertan ez da inor modu iraunkorrean bizi.
* Datuak: Q1617775
* Multimedia: Ardoileán / Q1617775
# Deighinis

Deighinis, ingelesez: Dinish edo Dinish Island, Irlandako Galway konderriaren mendebaldean dagoen uharte txiki bat da, Connemara eskualdearen hegoaldeko kostaldean.
Uhartea Leitir Mealláin uhartea elkarlotua dago, eta Ceantar na nOileán barrutia osatzen duten uhartediako uharteetako bat da. Lur lehorretik itsasontziz edo itsasbeherarekin bakarrik bertaratu daiteke.
1911n 11 familia eta 56 biztanle inguru bizi zifren baina piskanaka husten joan eta 1980ko hamarkadan azken biztanlea izan zuenetik gaur egun ez da inor bertan modu egonkorrean bizi.
# Garmna

Garmna, ingelesez: Gorumna, Irlandako Galway konderriaren mendebaldeko kostaldean dagoen uharte bat da, Connemara eskualdearen hegoaldeko kostaldean.
2011n 1.055 biztanle zituen.
* Datuak: Q5586970
* Multimedia: Gorumna Island / Q5586970
# Inishark

Inishark edo Inishshark, irlanderaz Inis Airc, batzutan Shark Island deitua, Irlandako Galway konderriaren mendebaldeko kostaldean dagoen uharte bat da, Inishbofin uhartearen alboan.
1960ko urriaren 20ean Irlandako Errepublikako Gobernuak bertako azken 20 biztanleak, bizimodu isolatudun arrantzale eta baserritarrak, lur lehorrera ebakuatu zituen eta gaur egun populaziorik gabea da.
* Datuak: Q1558012
* Multimedia: Inishark / Q1558012
# Inishbofin (Galwayko konderria)

Inishbofin (irlanderaz Inis Bó Finne, "Behi Zuriaren Uhartea") Irlandako Galwayko konderriaren mendebaldean dagoen dagoen uharte bat da. Connemara eskualdeko kostaldetik 8 kilometrotara dago.
Gaur egun bertan hiru hotel daude (Day's Inishbofin House Hotel, Murray's Doonmore Hotel eta Dolphin Hotel), bai eta ostatu bat ere.

## Iruditegia

* Paisaia.
* Etxeak.
* Itsasargia.
* Gotorlekuaren hondakinak.

## Ikus gainera

* Inishbofin (Donegal konderria)
* Inishturk
* Caher uhartea
* Clare uhartea

## Kanpo estekak

* Inishbofin uhartearen webgunea (Ingelesez)
* Datuak: Q1501256
* Multimedia: Inishbofin (Galway) / Q1501256
# Inishturk

Inishturk (irlanderaz Inis Toirc, "Basurde Uhartea") Irlandako Mayoko konderrian hego-mendebaldeko kostaldean dagoen uharte bat da, Connemara eskualdean. Clare uhartea eta Inishbofin uharteen artean kokatua dago, aldamenean Caher uhartea duelarik. 2006ko erroldaren arabera uhartean 70 biztanle inguru bizi ziren.
Uhartean bi herri edo kokapen nagusi daude, biak ere ekialdeko kostaldean: Ballyheer eta Garranty. Aldiz, Bellavaun eta Craggy herri hustuak dira. Mayo konderriko mendebaldeko kostaldean dagoen Louisburgh udalerritik hurbil dagoen Roonagh herriko kaitik uhartera doan ferri zerbitzu erregularra itsasoratu ohi da. Uharte honetako zenbait biztanle berez hego-mendebaldean dagoen Inishark uhartetik lekualdatuarazi zituzten biztanleen ondorengoak dira. Mountain Common elkartea kokatzen den muinoak, Ballysheer eta Garranty herriak banatzen ditu. Britainiarrek Napoleondar Gerretan zehar uharte honetako mendebaldeko kostaldean Martello dorre bat eraiki zuten.
2008ko Irlanda Osoko Uharteen Txapelketa irabazi zuen.

## Iruditegia

* Caher (uharte txikia) eta Inishturk (uharte handia).
* Inishturk (gorriz) uhartearen kokapen mapa.
* Inishturk uhartea Eyrephort hondartzatik ikusita.

## Ikus gainera

* Caher uhartea
* Clare uhartea
* Inishbofin

## Kanpo estekak

* Inishturk uhartearen webgunea (Ingelesez)
* Datuak: Q1585916
* Multimedia: Inishturk / Q1585916
# Leitir Mealláin

Leitir Mealláin (ingelesez Lettermullen) Irlandako mendebaldeko Galway konderriko mendebaldean dagoen uharte eta herri txiki bat da. Connemara eskualdean dago, Gaeltacht eremuan, hots, irlandera hiztunak nagusi diren eremua.
Galway hiritik 36 kilometro mendebaldera dago, hain zuzen ere, Galway badiaren punturik mendebaldekoenean. Hiru uhartez osatutako uhartedi bateko zati da: Leitir Mealláin, Garmna eta Leitir Móir, beste hainbat uhartetxoekin batera Ceantar na nOileán izeneko kolektibitatea osatzen dutelarik, guztiak lur lehorrera hainbat zubi eta dikez elkarlotzen dira.
Leitir Mealláin uhartea Deighinis, Furnish, Inisherk eta An Crappagh uharteekin komunikaturik dago.

## Kanpo estekak

* Datuak: Q2067687
# Leitir Móir

Leitir Móir (ingelesez Lettermore) Irlandako mendebaldean dagoen Galway konderriko udalerri bat da. Connemara eskualdeko Gaeltacht edo irlandera hiztunen eremuaren bihotzean kokatzen da.
Era berean Leitir Móir bertan dagoen uharte baten izena ere bada, uharte hau lur lehorrari zubi edo errepide batez loturik dago.

## Iruditegia

* Kostaldeko paisaia.
* Baserria.
* Eliza.
* Kaia.

## Musika

Irlandar folk musikan ospetsua den Peigín Leitir Móir abestia udalerri eta uharte honetan girotuta dago.

## Kanpo estekak

* Datuak: Q2588739
* Multimedia: Lettermore / Q2588739
# Omey uhartea

Omey uhartea, irlanderaz Iomaidh eta ingelesez Omey Island, Irlandako Galway konderriaren mendebaldeko kostaldean dagoen itsasgorako uharte bat da. Claddaghduff udalerritik hurbil dago, Connemara eskualdearen mendebaldeko muturrean. Gaur egun ez du biztanle finkorik.
Itsasbehera denean oinez nahiz ibilgailuz bertaratu ahal daiteke, baina itsagorarekin bertaratzeko hondar-mingaina auto baten altuerako ur mailaz betetzen da.
* Datuak: Q2023356
* Multimedia: Omey Island / Q2023356
# Connemara Parke Nazionala

Connemara Parke Nazionala (ingelesez Connemara National Park, irlanderaz Páirc Naisiúnta Chonamara), Galwayko konderriaren mendebaldeko kostaldean kokatzen den Connemara eskualdeko Parke Nazionala da. 1980an eratu zen eta Clifden herrian dauka sarrera.
2.957 hektareatako azalera du eta basoek, txilardiek, belardiek eta zingirek estaltzen dute eremua. Twelve Bens mendilerroak zeharktzen du eskualdea.
Hegaztiak ugariak dira parkean, batez ere txoriak, hala nola: Negu-txirta, pitxartxarra, txonta, txantxangorria eta txepetxa. Harraparien artean ohikoenak belatz gorria, gabiraia, belatz handia eta txikia dira. Hegazti migrarien pausalekua ere basda.
Parkeko ugaztunik handiena Connemarako ponia da.
Gizakiaren presentzia oso nabaria ez bada ere, badaude aipatu beharreko toki batzuk, Kylemore abade-etxea eta duela 4.000 urteko hilobi megalitikoak besteak beste.

## Ikus, gainera

* Connemara

## Kanpo estekak

* Datuak: Q1126279
* Multimedia: Connemara National Park / Q1126279
# Derryclare aintzira

Derryclare aintzira, irlanderaz: Loch Dhoire an Chláir, Irlandako Galway konderriaren mendebaldean dagoen urgozodun aintzira bat da, Connemara eskualdeko Innagh haranan.
* Datuak: Q24196543
* Multimedia: Derryclare Lough / Q24196543
# Kylemore aintzira

Kylemore aintzira, irlanderaz: Loch na Coille Móire, Irlandako Galway konderriaren mendebaldean dagoen urgozodun aintzira bat da, Connemara eskualdeko Innagh haranan. Aintzira honen bazterrean Kylemore abadetxea dago.
Clifden udalerritik 20 kilometro ipar-mendebaldera dago, Connemara Parke Nazionalaren ekialdeko mugan.
* Datuak: Q22084088
* Multimedia: Kylemore Lough / Q22084088